**Saman Təhmasibi** (26 iyul 1985, Sənəndəc) — 1995-2010-cu illərdə İranı, 2010-2016-cı illərdə isə Azərbaycanı təmsil edən yunan-roma güləşçisi, 2007-ci il Asiya Çempionatının qalibi.

Karyerası
---------

Saman Təhmasibi 2006-cı ilin iyununda Monqolustanda tələbələr arasında Dünya Çempionatının qalibi oldu. Həmin ilin sentyabrda Çinin Quançjou şəhərində Dünya Çempionatının bürünc medalına sahib olan Saman Təhmasibi Qətərin Doha şəhərində baş tutan Asiya Oyunlarını isə 8-ci pillədə başa vurdu.

2007-ci ildə Saman Təhmasibi Qırğızıstanda Asiya Çempionatının qalibi, Azərbaycanda isə Dünya Çempionatının bürünc medalına sahib oldu. 2008-ci ildə İranı XXIX Yay Olimpiya Oyunlarında təmsil edən Saman Təhmasibi olimpiadanı 11-ci pillədə başa vurdu.

Saman Təhmasibi 2010-cu ildə Azərbaycan Güləş Federasiyası tərəfindən yunan-roma güləşi üzrə Azərbaycan yığmasının heyətinə cəlb edildi. Saman Təhmasibi Azərbaycan bayrağı altında həmin ilin sentyabrında Rusiyada Dünya Çempionatında mübarizə aparsada uğursuz çıxış elədi və turniri 18-ci pillədə başa vurdu.

Saman Təhmasibi 2011-ci ildə İstanbulda Vəhbi Əmri beynəlxalq turnirinin qalibi oldu, Qızıl Qran-Pri beynəlxalq turnirinin isə gümüş medala sahib oldu. Həmin il Saman Təhmasibi Dünya və Avropa Çempionatlarında medala sahib ola bilməsə də Dünya Çempionatını beşinci pillədə başa vurmaqla olimpiya lisenziyası əldə elədi.

2012-ci ilin mayında Serbiyanın Belqrad şəhərində Avropa Çempionatını 8-ci pillədə başa vuran Saman Təhmasibi avqustda Azərbaycanı olimpiada da təmsil elədi. Saman Təhmasibi olimpiadanın 1/8 final mərhələsində Gürcüstan nümayəndəsi Vladimir Qeqeşidze ilə üz-üzə gəldi. Gərgin idman mübarizəsi şəraitində baş tutan görüşün birinci hissəsində Qeqeşidze 2:0, növbəti hissəsində isə Təhmasibi 2:0 hesabları ilə qalib gəldi. Həlledici hissədə Saman Təhmasibi rəqibinə minimal hesabla məğlub oldu (0:1). Məğlub olduğu rəqibi final görüşünə vəsiqə qazanmadığına görə təsəlliverici qrupda da mübarizə apara bilməyən Saman Təhmasibi olimpiadanı 11-ci pillədə başa vurdu.

2013-cü il Saman Təhmasibi üçün uğurlu oldu. İlin əvvəlində Tbilisi şəhərində (Gürcüstan) Avropa Çempionatını beşinci pillədə başa vuran Saman Təhmasibi iyulda İspaniya Qran-Prisinin, noyabrda da Qızıl Qran-Pri beynəlxalq turnirinin qalibi oldu. Sentyabrda isə Saman Təhmasibi Macarıstanın Budapeşt şəhərində baş tutan Dünya Çempionatının final görüşündə məğlub olmaqla turnirin gümüş medalına sahib oldu.

Saman Təhmasibi üçün 2014-cü ildə uğurlu oldu. Fevralda İstanbulda Vəhbi Əmri beynəlxalq turnirinin bürünc medalına, iyulda da Qızıl Qran-Pri beynəlxalq turnirinin gümüş medalına sahib olan Saman Təhmasibi sentyabrda növbəti dəfə Dünya Çempionatının final görüşündə məğlub olmaqla turniri gümüş medalla başa vurdu.

Saman Təhmasibi 2015-ci ilin aprelində İstanbulda Vəhbi Əmri beynəlxalq turnirində, iyunda isə Avropa Oyunlarında uğursuz çıxış elədi və turnirləri müvafiq olaraq 10-cu və 8-ci pillələrdə başa vurdu. İlə uğursuz start verən Saman Təhmasibi bununla belə sentyabrda Birləşmiş Ştatların Las-Veqas şəhərində baş tutan Dünya Çempionatının bürünc medalına və olimpiya lisenziyasına sahib oldu. Noyabrda isə Saman Təhmasibi Qızıl Qran-Pri beynəlxalq turnirini 12-ci pillədə başa vurdu.

Saman Təhmasibi 2016-cı ilin avqustunda Azərbaycanı olimpiada da təmsil elədi. 85 Kq. turnirində çıxış edən Saman Təhmasibi olimpiadanın təsnifat mərhələsində Rusiya nümayəndəsi David Çaxvetadze ilə üz-üzə gəldi. David Çaxvetadze 2015-ci il Avropa Oyunlarının qalibi idi. Həmin görüşdə Saman Təhmasibi rəqibinə 0:3 hesabı ilə məğlub oldu. Rəqib final görüşünə vəsiqə qazandığına görə Saman Təhmasibi mübarizəsini təsəlliverici qrupda davam elədi. Təsəlliverici qrupun birinci görüşündə Saman Təhmasibi İran nümayəndəsi Həbibullah Əxlaqi ilə üz-üzə gəldi. Gərgin idman mübarizəsi şəraitində baş tutan görüşdə Saman Təhmasibi rəqibinə 2:3 hesabı ilə məğlub oldu və turnirdə mübarizəsini başa vurdu. Nəticədə Saman Təhmasibi Rio-de-Janeyro Olimpiadasında 12-ci pillədə qərarlaşdı.

Saman Təhmasibi 2016-cı ildə idmanla vidalaşdı.

Nəticələri
----------

Saman Təhmasibi Rio-de-Janeyro Olimpiadasının təsəlliverici qrupu çərçivəsində baş tutan görüş zamanı İran nümayəndəsi Həbibullah Əxlaqi ilə qarşılaşır

|  |  |  |  |  |
| --- | --- | --- | --- | --- |
| **Sıra** | **İl** | **Yarış** | **Ev sahibi** | **Nəticə** |
| İran **İran** |
| 1 | 1995 | Yeniyetmələrin Dünya Çempionatı | İran İran | 5. |
| 2 | 2006 | Tələbələrin Dünya Çempionatı | Monqolustan Monqolustan | **1.** |
| 3 | Dünya Çempionatı | Çin Çin | **3.** |
| 4 | Asiya Oyunları | Qətər Qətər | 8. |
| 5 | 2007 | Asiya Çempionatı | Qırğızıstan Qırğızıstan | **1.** |
| 6 | D. Kolov - N. Petrov Turniri | Bolqarıstan Bolqarıstan | 10. |
| 7 | Dünya Çempionatı | Azərbaycan Azərbaycan | **3.** |
| 8 | 2008 | Olimpiya Oyunları | Çin Çin | 11. |
| 9 | 2010 | Yadigar İmam Turniri | İran İran | **3.** |
| Azərbaycan **Azərbaycan** |
| 10 | 2010 | Dünya Çempionatı | Rusiya Rusiya | 18. |
| 11 | 2011 | Vəhbi Əmri Turniri | Türkiyə Türkiyə | **1.** |
| 12 | Avropa Çempionatı | Almaniya Almaniya | 15. |
| 13 | Qızıl Qran-Pri | Azərbaycan Azərbaycan | **2.** |
| 14 | Dünya Çempionatı | Türkiyə Türkiyə | 5. |
| 15 | FILA Test Turniri | Böyük Britaniya Birləşmiş Krallıq | **1.** |
| 16 | 2012 | Avropa Çempionatı | Serbiya Serbiya | 8. |
| 17 | Olimpiya Oyunları | Böyük Britaniya Birləşmiş Krallıq | 11. |
| 18 | 2013 | Avropa Çempionatı | Gürcüstan Gürcüstan | 5. |
| 19 | İspaniya Qran-Prisi | İspaniya İspaniya | **1.** |
| 20 | Dünya Çempionatı | Macarıstan Macarıstan | **2.** |
| 21 | Qızıl Qran-Pri | Azərbaycan Azərbaycan | **1.** |
| 22 | 2014 | Vəhbi Əmri Turniri | Türkiyə Türkiyə | **3.** |
| 23 | Avropa Çempionatı | Finlandiya Finlandiya | 16. |
| 24 | Qızıl Qran-Pri | Azərbaycan Azərbaycan | **2.** |
| 25 | Dünya Çempionatı | Özbəkistan Özbəkistan | **2.** |
| 26 | 2015 | Vəhbi Əmri Turniri | Azərbaycan Azərbaycan | 10. |
| 27 | Avropa Oyunları | Azərbaycan Azərbaycan | 8. |
| 28 | Dünya Çempionatı | ABŞ ABŞ | **3.** |
| 29 | Qızıl Qran-Pri | Azərbaycan Azərbaycan | 12. |
| 30 | 2016 | Olimpiya Oyunları | Braziliya Braziliya | 12. |

İstinadlar
----------

1. ↑  *Olympedia.org.* "Saman TƏHMASİBİ". www.olympedia.org (ingilis). 2022-08-30. 2022-06-04 tarixində arxivləşdirilib. İstifadə tarixi: 30.08.2022.
2. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25  *International Wrestling Database.* "**SAMAN TAHMASEBI**". www.iat.uni-leipzig.de (ingilis). 2022-08-04. İstifadə tarixi: 02.08.2022.
3. 1 2 3 4  *Olympedia.org.* "2012 Summer Olympics / Wrestling / Light-Heavyweight (84 Kilograms) / Greco-Roman / Men". www.olympedia.org (ingilis). 2022-08-30. İstifadə tarixi: 30.08.2022.[*ölü keçid*]

|  |  |
| --- | --- |
|  Bu şablona bax   Tematik saytlar | Olympedia · Объединённый мир борьбы |
| Lüğətlər və ensiklopediyalar | Prabook |